Source: https://www.kaneklik.gr/2011/07/
Timestamp: 2018-02-17 23:00:26+00:00
Document Index: 13521911

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ']

Κάνε κλικ: Ιουλίου 2011
στις 1:56:00 π.μ. 0 σχόλια
στις 1:03:00 π.μ. 0 σχόλια
ΑΜΕΣΗ ΑΝΤΙΔΡΑΣΗ ΤΗΣ ΑΔΕΔΥ ΜΕΤΑ ΤΗΝ ΑΙΦΝΙΔΙΑΣΤΙΚΗ ΑΝΑΚΟΙΝΩΣΗ ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ ΓΙΑ ΝΕΑ ΜΕΙΩΣΗ ΤΩΝ ΑΠΟΔΟΧΩΝ ΤΩΝ ΔΗΜΟΣΙΩΝ ΥΠΑΛΛΗΛΩΝ
Η ΑΔΕΔΥ αντέδρασε άμεσα εχθές στην ανακοίνωση των νέων μειώσεων μισθών των Δημοσίων Υπαλλήλων και απειλεί με απεργίες και μέσα στον Αύγουστο.
ΔΙΑΒΆΣΤΕ το πλήρες κείμενο της ανακοίνωσης της ΑΔΕΔΥ
ΟΑΕΔ ΠΡΟΓΡΑΜΜΑ ΔΙΑΤΗΡΗΣΗΣ 10.000 ΘΕΣΕΩΝ ΕΡΓΑΣΙΑΣ ΣΕ ΞΕΝΟΔΟΧΕΙΑΚΕΣ ΕΠΙΧΕΙΡΗΣΕΙΣ ΣΥΝΕΧΟΥΣ ΛΕΙΤΟΥΡΓΙΑΣ ΕΤΟΥΣ 2011
Ο ΟΑΕΔ ανακοινώσε ότι εγκρίθηκε από το Δ.Σ. του Οργανισμού η υλοποίηση «Προγράμματος διατήρησης 10.000 θέσεων εργασίας με επιχορήγηση μέρους των εργοδοτικών εισφορών σε ξενοδοχειακές επιχειρήσεις συνεχούς λειτουργίας, έτους 2011».
Σκοπός του προγράμματος είναι η διατήρηση 10.000 θέσεων απασχόλησης σε συνεχούς λειτουργίας ξενοδοχειακά καταλύματα, με την επιχορήγηση μέρους του μη μισθολογικού κόστους που αντιστοιχεί στο 40% των εισφορών που βαρύνουν τον εργοδότη (εργοδοτικών ασφαλιστικών εισφορών) για χρονικό διάστημα δώδεκα (12) μηνών.
Μετά την έκδοση της σχετικής Κοινής Υπουργικής Απόφασης και την δημοσίευσή της στο ΦΕΚ ο ΟΑΕΔ με νέο Δελτίο Τύπου θα ανακοινώσει την έναρξη υλοποίησης του προγράμματος.
Εν αναμονή της Κ.Υ.Α. μόλις έχουμε νεώτερα θα επανέλθουμε .
ΙΚΑ - ΠΑΡΑΤΑΣΗ ΥΠΟΒΟΛΗΣ ΑΠΔ Β ΤΡΙΜΗΝΟΥ 2011 ΚΟΙΝΩΝ ΕΠΙΧΕΙΡΗΣΕΩΝ ΕΩΣ 05-08-2011
Παρατείνετε σύμφωνα με ανακοίνωση του ΙΚΑ η προθεσμία υποβολής των Α.Π.Δ. Β' τριμήνου 2011 μέχρι τις 05-08-2011 αποκλειστικά για δηλώσεις Κοινών Επιχειρήσεων που θα υποβληθούν μέσω διαδικτύου .
ΘΕΜΑ: Παράταση προθεσμίας υποβολής Αναλυτικής Περιοδικής Δήλωσης (Α.Π.Δ.) Β΄ τριμήνου 2011, Εργοδοτών Κοινών Επιχειρήσεων
ΣΧΕΤ.: Γ.Ε. ΙΚΑ-ΕΤΑΜ (Ε40/7/12-1-2011, Ε40/250/15-4-2011, Γ99/1/63/29-4-2011)
Σε συνέχεια των ανωτέρω σχετικών εγγράφων μας και προκειμένου να διευκολυνθούν όλοι οι Εργοδότες Κοινών Επιχειρήσεων (ανεξαρτήτως τελευταίου ψηφίου Α.Μ.Ε.) να εκπληρώσουν την υποχρέωσή τους για την υποβολή των Α.Π.Δ. Β' τριμήνου 2011, η Διοίκηση του ΙΚΑ-ΕΤΑΜ αποφασίζει να δοθεί παράταση προθεσμίας υποβολής των εν λόγω Α.Π.Δ. (Β' τριμήνου 2011) έως 5-8-2011, αποκλειστικά μέσω διαδικτύου, χωρίς την επιβολή κυρώσεων.
Στις περιπτώσεις που έχουν συνταχθεί καταλογιστικές πράξεις (ΠΕΠΕΕ) για εκπρόθεσμες υποβολές Α.Π.Δ. Β' τριμήνου 2011 πρέπει, με ευθύνη των Διευθυντών ή των Προϊσταμένων των Υποκαταστημάτων και Παραρτημάτων αντίστοιχα, να ακυρωθούν οίκοθεν.
ΤΟ ΚΑΝΕ ΚΛΙΚ ΣΗΜΕΡΑ ΞΕΠΕΡΑΣΕ ΤΙΣ 150.000 ΕΜΦΑΝΙΣΕΙΣ ΣΕΛΙΔΩΝ - ΕΝΑ ΜΕΓΑΛΟ ΕΥΧΑΡΙΣΤΩ ΣΕ ΟΛΟΥΣ ΣΑΣ
Το Κάνε κλικ ξεπέρασε τις 150.000 προβολές σελίδων μέσα σε 10 μήνες λειτουργίας , πράγμα αδιανόητο για μένα την εποχή που το ξεκινούσα δειλά δειλά . Αν και ο λόγος ύπαρξης του Κάνε κλικ καθώς και το κοινό που στοχεύει δεν έχει να κάνει με την ποσότητα αλλά με την ποιότητα των αναρτήσεων , εσείς το στηρίξατε και το στηρίζεται και μου δίνεται το ερέθισμα να συνεχίσω αυτό που μου αρέσει να κάνω.
Με μόλις 400 αναρτήσεις στο δεκάμηνο , από τις οποίες καμία δεν είχε σχέση με γυμνό , sex, ερωτικές ιστορίες αλλά και τον πόνο των ανθρώπων το επισκέπτεστε σε τακτά χρονικά διαστήματα για να διαβάσετε για θέματα τα οποία σας ενδιαφέρουν .
Ένα μεγάλο ευχαριστώ σε όλους εσάς από το Κάνε κλικ , το οποίο θα συνεχίσει να πραγματεύεται θέματα τα οποία αφορούν την τρέχουσα επικαιρότητα καθώς και τα όποια άλλα προβλήματα ταλανίζουν σήμερα τον νεοέλληνα και γενικότερα κάθε άνθρωπο , όπως έγραφα στην πρώτη ανάρτηση που δημοσίευσα στο παρόν ιστολόγιο.
Κάθε πρόταση βελτίωσης αλλά και αντιρρήσεις σχετικά με τις αναρτήσεις μου θα ήθελα να μου τις κάνετε γνωστές προκειμένου να διορθώνονται τα κακώς κείμενα αλλά και να βελτιώνεται καθημερινά το blog , έτσι ώστε το " Κάθε μέρα και καλύτερο " εκτός από προσωπική πεποίθηση να γίνει πεποίθηση όλων μας.
Ο νόμος έχει ψηφιστεί στις 13-09-2011 δείτε περισσότερα εδώ
ΔΕΙΤΕ ΠΟΙΑ ΕΙΝΑΙ Η ΔΙΑΔΙΚΑΣΙΑ ΝΟΜΙΜΟΠΟΙΗΣΗΣ ΕΔΩ
στις 11:46:00 μ.μ. 1 σχόλια
ΕΠΑΝΗΛΘΕ Η ΣΕΛΙΔΑ ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ ΣΤΟ ΔΙΑΥΓΕΙΑ
Επανήλθε η σελίδα του Υπουργείου Οικονομικών στο Διαύγεια αλλά η εγκύκλιος Καπελέρη δεν είναι αναρτημένη προς το παρόν . Ας αναμείνουμε μέχρι να αναρτηθεί ώστε να δημοσιεύσουμε το πρωτότυπο κείμενο προς αποφυγή παρεξηγήσεων .
ΓΙΑΤΙ ΔΕΝ ΛΕΙΤΟΥΡΓΕΙ Η ΣΕΛΙΔΑ ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ ΣΤΟ ΔΙΑΥΓΕΙΑ ;
Μετά τον σάλο που ξέσπασε το απόγευμα σχετικά με την εγκύκλιο Καπελέρη , περί μετάθεσης όλων των πληρωμών των Δ.Ο.Υ. που έχουν προγραμματιστεί για τις 28 και 29 Ιουλίου για μετά την 1η Αυγούστου , δεν λειτουργεί πια η σελίδα του Υπουργείου Οικονομικών στο Διαύγεια .
Δεν νομίζω!!
Η σελίδα έχει ήδη επανέλθει δείτε την ανάρτηση :
Ο ΠΑΟΚ πέρασε από το Όσλο κερδίζοντας 2-0 την Βαλερένγκα με γκολ του Βιερίνια στο 72' και του Γκαρσία στο 90' . Όπως δείχνουν όλα θα περάσει εύκολα στους ομίλους του Europa League!
στις 10:12:00 μ.μ. 0 σχόλια
ΔΕΝ ΕΙΝΑΙ ΔΝΤ...ον !!! - ΕΝΑ ΝΕΟ ΡΟΚ ΤΡΑΓΟΥΔΙ ΜΕ ΑΦΟΡΜΗ ΤΟ Δ.Ν.Τ.
Η Κρίση Χρέους, το ΔΝΤ, η Τρόικα και οι αντιδράσεις, μέσα από τους στίχους του John Ekas και τη μουσική του Tassos Spiris. Απολαύστε Αγανακτισμένα ή Αγανακτίστε Απολαμβάνοντας!! Μία ροκ προσέγγιση της κρίσης .
στις 9:50:00 π.μ. 0 σχόλια
ΞΕΚΙΝΑΕΙ ΑΠΟ ΤΙΣ ΑΡΧΕΣ ΟΚΤΩΒΡΙΟΥ Η ΔΙΑΘΕΣΗ ΤΗΣ ΚΑΡΤΑΣ ΑΠΟΔΕΙΞΕΩΝ
Σύμφωνα με απόφαση του Αναπληρωτή Υπουργού Οικονομικών Παντελή Οικονόμου τίθεται σε παραγωγική λειτουργία το σύστημα της Κάρτας Αποδείξεων από τις 3 Οκτωβρίου . Οι τράπεζες από τις οποίες μπορούν να προμηθευτούν οι φορολογούμενοι την εν λόγο κάρτα είναι οι εξής :
Εθνική, Eurobank, Alpha, Πειραιώς, Αγροτική, TBANK -Ταχυδρομικό Ταμιευτήριο, Γενική, Marfin, Attica Bank, Emporiki, Millenium ,Τράπεζα Κύπρου, Proton, Probank, FBB, Ελληνική, Πανελλήνια, Αχαϊκή Συνεταιριστική Τράπεζα, Συνεταιριστική Τράπεζα Δυτικής Μακεδονίας, Συνεταιριστική Τράπεζα Δωδεκανήσου, Συνεταιριστική Τράπεζα Ηπείρου, Συνεταιριστική Τράπεζα Καρδίτσας , Συνεταιριστική Τράπεζα Λέσβου - Λήμνου, Παγκρήτια Συνεταιριστική Τράπεζα, Συνεταιριστική Τράπεζα Σερρών, Συνεταιριστική Τράπεζα Χανίων, Hellas Pay Υπηρεσίες Πληρωμών Α.Ε και Ν. Πετρακόπουλος ΑΕΒΕ.
Υπενθυμίζεται ότι η χρήση της είναι καθαρά προαιρετική.
Το Υπουργείο Περιβάλλοντος Ενέργειας και Κλιματικής Αλλαγής έδωσε χθες στην δημοσιότητα ένα ενημερωτικό σημείωμα σχετικά με το σχέδιο νόμου που εγκρίθηκε από το Υπουργικό Συμβούλιο, "Περιβαλλοντική αδειοδότηση έργων και δραστηριοτήτων, ρύθμιση αυθαιρέτων σε συνάρτηση με δημιουργία περιβαλλοντικού ισοζυγίου και άλλες διατάξεις ".
Επιγραμματικά το νέο νομοσχέδιο προβλέπει
Την διατήρηση αυθαίρετων κατασκευών
Β. Για τα κτίσματα που βρίσκονται σε περιοχές εκτός σχεδίου πόλεως ή εκτός ορίων οικισμών, η ρύθμιση ισχύει για είκοσι (20) χρόνια.
στις 9:39:00 π.μ. 0 σχόλια
ΜΕΓΑΛΗ Η ΑΝΤΑΠΟΚΡΙΣΗ ΤΩΝ ΕΠΙΧΕΙΡΗΣΕΩΝ ΣΤΗΝ ΠΡΩΤΟΒΟΥΛΙΑ ΤΟΥ ΟΑΕΔ "ΕΙΔΙΚΕΣ ΤΙΜΕΣ ΣΤΟΥΣ ΑΝΕΡΓΟΥΣ "
Σύμφωνα με σημερινό δελτίο τύπου του ΟΑΕΔ , μεγάλη ανταπόκριση από τις επιχειρήσεις, παρουσιάζει η πρωτοβουλία του για την θέσπιση ειδικών τιμών υπέρ των ανέργων. Αυτή την στιγμή στην πρωτοβουλία του Ο.Α.Ε.Δ., έχουν ενταχθεί πάνω από 1.000 επιχειρήσεις και καταστήματα, διασφαλίζοντας ειδικές τιμές για τους ανέργους, σε ένα ευρύ φάσμα προϊόντων και υπηρεσιών.
Η πρωτοβουλία ξεκίνησε στις 9 Μαΐου, με τη συμμετοχή οκτώ ομίλων επιχειρήσεων. Έκτοτε, αυξάνεται συνεχώς ο αριθμός των μεγάλων και μικρών επιχειρήσεων που εντάσσονται στην συγκεκριμένη πρωτοβουλία, αποδεικνύοντας την κοινωνική τους ευαισθησία.
Αναλυτικότερα, ανά κατηγορία συμμετέχουν:
· Τρόφιμα και Ποτά, 5 όμιλοι επιχειρήσεων και 2 καταστήματα
· Εστίαση, 6 αλυσίδες με περισσότερα από 250 καταστήματα συνολικά καθώς και 1 εστιατόριο στην Αττική
· Εκπαίδευση, 26 εκπαιδευτικοί οργανισμοί πανελλαδικά
· Λιανικό Εμπόριο, 2 αλυσίδες ηλεκτρικών ειδών με περισσότερα από 100 καταστήματα πανελλαδικά, 1 κατάστημα οπτικών, 1 κατάστημα λευκών ειδών και 2 e-shop
· Υπηρεσίες Υγείας, 2 ιδιωτικά θεραπευτήρια, 1 διαγνωστικό κέντρο και ένα οδοντιατρικό κέντρο
· Φάρμακα – Καλλυντικά, 80 φαρμακεία πανελλαδικά και ένα κατάστημα καλλυντικών
· Ένδυση – Υπόδηση, 2 πολυκαταστήματα στη Θεσσαλονίκη, 2 αλυσίδες ένδυσης με περισσότερα από 30 καταστήματα πανελλαδικά και 1 κατάστημα ένδυσης στο Αγρίνιο
· Τουρισμός – Ξενοδοχεία, 2 camping και 1 ξενοδοχείο
· Τηλεπικοινωνίες, 2 εταιρίες με περισσότερα από 950 καταστήματα σε όλη την Ελλάδα
· Υπηρεσίες, 1 Ι.ΚΤΕΟ, 1 Κομμωτήριο, 1 εταιρία security
στις 1:57:00 μ.μ. 0 σχόλια
ΕΣΠΑ - ΝΕΟ ΠΡΟΓΡΑΜΜΑ "ΓΙΑ ΤΗΝ ΥΛΟΠΟΙΗΣΗ ΣΧΕΔΙΩΝ ΔΡΑΣΗΣ ΑΠΟ ΜΗ ΚΥΒΕΡΝΗΤΙΚΕΣ ΚΑΙ ΓΥΝΑΙΚΕΙΕΣ ΟΡΓΑΝΩΣΕΙΣ"
Το νέο πρόγραμμα που ανακοινώθηκε αφορά τις Μη Κυβερνητικές Οργανώσεις/Γυναικείες Οργανώσεις (στο εξής «M.K.O./Γ.Ο.»), που έχουν αντικείμενο δράσης σχετικό με την προώθηση της ισότητας των φύλων ή και την προάσπιση των ανθρωπίνων δικαιωμάτων των γυναικών. Οι δράσεις οι οποίες θα χρηματοδοτηθούν θα αφορούν τουλάχιστον σε έναν (1) από τους παρακάτω τομείς:
Στην πρόληψη και την καταπολέμηση κάθε μορφής έμφυλης βίας κατά των γυναικών, και στην αρωγή θυμάτων έμφυλης βίας.
Στην υποστήριξη γυναικών κοινωνικά ευπαθών ομάδων, όπως μεταναστριών , προσφύγων, φυλακισμένων, αποφυλακισμένων, γυναικών Ρομά, γυναικών με αναπηρία κ.ά.
Στην καταπολέμηση των στερεοτύπων των φύλων και των έμφυλων κοινωνικών ρόλων, όπως προβάλλονται μέσα από τα μέσα μαζικής ενημέρωσης.
Σε τομείς ένταξης της οπτικής του φύλου με καινοτόμο χαρακτήρα, όπως για παράδειγμα το περιβάλλον, η κοινωνία της γνώσης, ο πολιτισμός, η έρευνα, η επιστήμη, η τέχνη κ.ά.
5,13 ΕΚΑΤΟΜΜΥΡΙΑ ΕΝΤΥΠΑ ΔΗΛΩΣΕΩΝ (Ε1, Ε2, Ε3 ) ΣΥΝΟΛΙΚΑ ΥΠΟΒΛΗΘΗΚΑΝ ΦΕΤΟΣ ΗΛΕΚΤΡΟΝΙΚΑ
Σύμφωνα με ανακοίνωση του Υπουργείου Οικονομικών μετά την ολοκλήρωση της ηλεκτρονικής παραλαβής δηλώσεων φόρου εισοδήματος φυσικών προσώπων οικονομικού έτους 2011 από τον Απρίλιο μέχρι τον Ιούλιο του 2011 υποβλήθηκαν συνολικά μέσω του συστήματος TAXISnet 2,75 εκ. δηλώσεις φόρου εισοδήματος που απαρτίζονταν από 5,13 εκατομμύρια έντυπα δηλώσεων (Ε1, Ε2, Ε3)· 183% περισσότερα από το 2010.
Αναλυτικά το 2011 υποβλήθηκαν ηλεκτρονικά σύμφωνα με τα στοιχεία του TAXISNET :
2,75 εκ. έντυπα φόρου εισοδήματος φυσικών προσώπων — Ε1 (144% περισσότερα από το 2010),
1,48 εκ. έντυπα μισθωμάτων ακινήτων — Ε2 (205% περισσότερα από το 2010)
και 901 χιλιάδες έντυπα οικονομικών στοιχείων επιχειρήσεων και επιτηδευματιών — Ε3 (392% περισσότερα από το 2010).
ΕΦΥΓΕ Ο ΣΚΗΝΟΘΕΤΗΣ ΤΗΣ ΣΤΕΛΛΑΣ ΚΑΙ ΤΟΥ ΖΟΡΜΠΑ ΜΙΧΑΛΗΣ ΚΑΚΟΓΙΑΝΝΗΣ
"Έφυγε" σήμερα σε ηλικία 89 ετών ο σκηνοθέτης της Στέλλας και του Ζορμπά Μιχάλης Κακογιάννης. Το τελευταίο δεκαήμερο είχε εισαχθεί στο νοσοκομείο Ευαγγελισμός με καρδιολογικά και αναπνευστικά προβλήματα αλλά τελικά δεν τα κατάφερε.
στις 1:07:00 μ.μ. 0 σχόλια
ΑΥΞΑΝΟΝΤΑΙ ΑΠΟ 1.8.2011 ΟΙ ΑΣΦΑΛΙΣΤΙΚΕΣ ΕΙΣΦΟΡΕΣ ΤΟΥ ΙΚΑ ΚΑΤΑ 1%
Σύμφωνα με εγκύκλιο του ΙΚΑ αυξάνονται οι συνολικές ασφαλιστικές εισφορές του ΙΚΑ κατά 1% λόγω της ισόποσης αύξησης της εισφοράς υπέρ του κλάδου ανεργίας σε εφαρμογή των διατάξεων της παρ. 9 του άρθρου 44 του Ν.3986/2011 (ΦΕΚ 152/1-7-2011 τ.Α’) : «Επείγοντα Μέτρα Εφαρμογής Μεσοπρόθεσμου Πλαισίου Δημοσιονομικής Στρατηγικής 2012-2015».
Αναλυτικά με τις διατάξεις της παρ.9 του άρθρου 44 του ανωτέρω νόμου , ορίζεται ότι: « Οι προβλεπόμενες από τις διατάξεις του άρθρου 32 παρ. 1 εδάφιο α’ του Ν.Δ. 2961/1954 ( Α’ 197) , όπως διαμορφώθηκαν με τις διατάξεις της παρ.6 του άρθρου 44 του Ν.2084/1992 ( Α’ 165) εισφορές εργοδότη και εργαζόμενου αυξάνονται κατά 0,50% αντιστοίχως και υπολογίζονται επί των αναφερόμενων στις διατάξεις αυτές αποδοχών των μισθωτών, ανεξαρτήτως χρόνου υπαγωγής τους στην ασφάλιση. Η ισχύς της διάταξης αυτής αρχίζει την 1-8-2011.
Σας αφήνω να το δείτε τα λόγια είναι περιττά !
στις 1:49:00 π.μ. 0 σχόλια
ΞΕΚΙΝΗΣΕ Η ΑΝΑΡΤΗΣΗ ΤΩΝ ΚΤΗΜΑΤΟΛΟΓΙΚΩΝ ΣΤΟΙΧΕΙΩΝ ΣΤΙΣ ΠΡΩΤΕΣ 16 ΠΕΡΙΟΧΕΣ
Δεδομένου ότι είναι καλοκαίρι και πολλοί ίσως δεν το πάρουν χαμπάρι ξεκίνησε ήδη η ανάρτηση κτηματολογικών στοιχείων στις πρώτες 16 περιοχές της Ελλάδας και θα ακολουθήσουν άλλοι 17 ΟΤΑ του Ν. Αττικής , η Ανάρτηση των οποίων αναμένεται να ξεκινήσει τον Σεπτέμβριο.
Η ανάρτηση των προσωρινών κτηματολογικών στοιχείων (πινάκων και διαγραμμάτων) πραγματοποιείται στα Γραφεία Κτηματογράφησης για διάστημα δύο μηνών και η έναρξη, που ορίζεται με ανακοίνωση της Κτηματολόγιο ΑΕ στον Τύπο, είναι διαφορετική για κάθε περιοχή.
Τα στοιχεία της Ανάρτησης είναι: α) Ο Κτηματολογικός Πίνακας, που περιλαμβάνει το σύνολο των δικαιωμάτων μιας περιοχής, όπως τεκμηριώθηκαν από τους τίτλους και τα υπόλοιπα στοιχεία που συλλέχθηκαν κατά τη διαδικασία της κτηματογράφησης. β) Το Κτηματολογικό Διάγραμμα, στο οποίο απεικονίζονται τα γεωμετρικά στοιχεία των ακινήτων (όρια, θέση).
Ημερομηνίες έναρξης Ανάρτησης κτηματολογικών στοιχείων στις πρώτες 16 περιοχές
στις 9:57:00 π.μ. 0 σχόλια
ΠΡΟΚΗΡΥΞΗ ΔΙΑΓΩΝΙΣΜΟΥ ΓΙΑ 159 ΝΕΟΥΣ ΣΥΜΒΟΛΑΙΟΓΡΑΦΟΥΣ
Το Υπουργείο Δικαιοσύνης, Διαφάνειας και Ανθρωπίνων Δικαιωμάτων προκήρυξε διαγωνισμό για την πλήρωση συνολικά 159 θέσεων νέων συμβολαιογράφων. Ο διαγωνισμός θα διεξαχθεί στις έδρες των Εφετείων Αθηνών και Θεσσαλονίκης, με ημερομηνία έναρξης (δηλαδή ελέγχου των δικαιολογητικών από τις αρμόδιες Οργανωτικές Επιτροπές) στις 4-10-2011. Οι υποψήφιοι οφείλουν να καταθέσουν τα δικαιολογητικά τους μέχρι 29-9-2011.
Κατεβάστε το κείμενο της προκήρυξης εδώ
Κατεβάστε το έντυπο της αίτησης εδώ
στις 8:29:00 π.μ. 0 σχόλια
10.787.690 ΕΙΝΑΙ ΟΙ ΜΟΝΙΜΟΙ ΚΑΤΟΙΚΟΙ ΕΛΛΑΔΑΣ ΣΥΜΦΩΝΑ ΜΕ ΤΑ ΠΡΟΣΩΡΙΝΑ ΑΠΟΤΕΛΕΣΜΑΤΑ ΤΗΣ ΑΠΟΓΡΑΦΗΣ 2011
Η Ελληνική Στατιστική Αρχή με δελτίο τύπου ανακοίνωσε τα προσωρινά αποτελέσματα της Απογραφής Πληθυσμού – Κατοικιών 2011 . Σύμφωνα με αυτά στο σύνολο της Χώρας απεγράφησαν 10.787.690 μόνιμοι κάτοικοι, εκ των οποίων 5.303.690 άρρενες (49,2%) και 5.484.000 θήλεις (50,8%).
ΠΡΟΚΗΡΥΞΗ 100 ΘΕΣΕΩΝ ΣΤΗΝ Η.ΔΙ.Κ.Α. ΑΕ ΜΕ ΣΥΜΒΑΣΗ ΟΡΙΣΜΈΝΟΥ ΧΡΟΝΟΥ ΟΚΤΩ ΜΗΝΩΝ
Η Η.ΔΙ.Κ.Α. Α.Ε. ανακοίνωσε την πρόσληψη συνολικά εκατό (100) ατόμων, με σύμβαση εργασίας ιδιωτικού δικαίου ορισμένου χρόνου , διάρκειας οκτώ (8) μηνών , για την κάλυψη εποχικών ή παροδικών αναγκών, σύμφωνα με τα οριζόμενα στο άρθρο 21 του Ν.2190/1994, που εδρεύει στην Αθήνα, Λαγουμιτζή 40 & Λεωφ. Συγγρού συγκεκριμένα ως εξής:
ΠΕ Πληροφορικής – ειδικότητα S/W 25
ΠΕ Πληροφορικής – ειδικότητα Η/W 3
ΠΕ Ηλεκτρολόγων - Μηχανικών 2
ΠΕ Διοικητικού-Οικονομικού 10
ΤΕ Πληροφορικής – ειδικότητα S/W 15
ΤΕ Πληροφορικής – ειδικότητα Η/W 5
ΔΕ Προσωπικού Η/Υ - ειδικότητα Προγραμματιστών 10
ΔΕ Προσωπικού Η/Υ - ειδικότητα Χειριστών Η/Υ 10
ΔΕ Διοικητικού - Λογιστικού 14
ΔΕ Ηλεκτροτεχνιτών 2
ΥΕ Επιμελητών - Φυλάκων 3
ΥΕ Κλητήρων 1
ΤΑΛΑΙΠΩΡΙΑ ΓΙΑ ΤΟΥΣ ΣΥΝΑΛΛΑΣΣΟΜΕΝΟΥΣ ΤΟΥ ΙΚΑ - ΑΠΟ ΤΗΝ 1η ΣΕΠΤΕΜΒΡΙΟΥ 2011 ΚΛΕΙΝΟΥΝ ΕΠΤΑ (7) ΠΑΡΑΡΤΗΜΑΤΑ ΙΚΑ-ΕΤΑΜ
Ο διοικητής του ΙΚΑ Ροβέρτος Σπυρόπουλος με απόφασή του αναστέλλει την λειτουργία επτά παραρτημάτων του ΙΚΑ-ΕΤΑΜ από την 1η Σεπτεμβρίου 2011. Συγκεκριμένα αναστέλλει την λειτουργία των παραρτημάτων Αιγινίου , Δομοκού , Νεάπολης Λακωνίας, Νέας Σάντας , Σκάλας Λακωνίας, Τυμπακίου και Φιλιατών. Οι συναλλασσόμενοι με το ΙΚΑ- ΕΤΑΜ θα εξυπηρετούνται πλέον από τα υποκαταστήματα - παραρτήματα ΙΚΑ : Κατερίνης , Λαμίας, Μολάων, Κιλκίς, Γυθείου, Μοιρών και Ηγουμενίτσας αντίστοιχα για όσο χρόνο διαρκεί η αναστολή λειτουργίας.
ΑΙΤΗΣΕΙΣ ΗΘΟΠΟΙΩΝ ΓΙΑ ΤΗΝ ΧΕΙΜΕΡΙΝΗ ΠΕΡΙΟΔΟ 2011-2012 ΔΕΧΕΤΑΙ ΤΟ ΚΡΑΤΙΚΟ ΘΕΑΤΡΟ ΒΟΡΕΙΟΥ ΕΛΛΑΔΟΣ ΜΕΧΡΙ ΤΙΣ 27-07-2011
Το Κρατικό Θέατρο Βορείου Ελλάδος θα χρειαστεί επαγγελματίες ηθοποιούς κάτω των 35 ετών για τις παραγωγές της χειμερινής περιόδου 2011-2012.
Οι συναντήσεις θα πραγματοποιηθούν τη Δευτέρα 1 και την Τρίτη 2 Αυγούστου 2011 στη σκηνή του θεάτρου Εταιρείας Μακεδονικών Σπουδών (Εθνικής Αμύνης 2, Θεσσαλονίκη). Οι ενδιαφερόμενοι θα πρέπει να ετοιμάσουν ένα τραγούδι και ένα μονόλογο δικής τους επιλογής, να έχουν μαζί τους ρούχα πρόβας και, αν παίζουν κάποιο μουσικό όργανο, να το έχουν μαζί τους.
Τελευταία ημερομηνία δηλώσεων συμμετοχής την Τετάρτη 27 Ιουλίου 2011 έως τις 13:00 στο γραφείο Παραγωγής του ΚΘΒΕ, τηλέφωνα επικοινωνίας : 2315 200008 , 2310 270398 και 2310 266039.
στις 9:52:00 π.μ. 0 σχόλια
ΔΩΡΕΑΝ ΣΕΜΙΝΑΡΙΑ ΠΡΟΕΤΟΙΜΑΣΙΑΣ ΥΠΟΨΗΦΙΩΝ ΓΙΑ ΤΙΣ ΕΙΣΑΓΩΓΙΚΕΣ ΕΞΕΤΑΣΕΙΣ ΤΩΝ ΔΡΑΜΑΤΙΚΩΝ ΣΧΟΛΩΝ ΔΙΟΡΓΑΝΩΝΕΙ ΤΟ Κ.Θ.Β.Ε.
Τα σεμινάρια θα γίνονται από ηθοποιούς του ΚΘΒΕ και θα παρέχονται δωρεάν. Σε αυτά δε θα συμμετέχουν ως καθηγητές οι διδάσκοντες στην Δραματική Σχολή του ΚΘΒΕ καθώς και τα μέλη της ορισθείσας από το ΚΘΒΕ, επιτροπής των εισαγωγικών εξετάσεων της Σχολής του.
Η ΕΠΙΣΗΜΗ ΩΡΑ ΕΛΛΑΔΟΣ ΚΑΙ ΠΩΣ ΜΠΟΡΩ ΝΑ ΣΥΓΧΡΟΝΙΣΩ ΤΟ ΡΟΛΟΙ ΤΟΥ ΗΛΕΚΤΡΟΝΙΚΟΥ ΥΠΟΛΟΓΙΣΤΗ ΜΟΥ ΜΕ ΑΥΤΗΝ
Αρκετοί από εμάς δεν γνωρίζουν ότι η επίσημη ώρα Ελλάδος τηρείται στο Ελληνικό Ινστιτούτο Μετρολογίας (Ε.Ι.Μ.) με τη χρήση τριών ατομικών ρολογιών. Η βεβαιωμένη ακρίβεια τήρησης του χρόνου UTC (coordinated universal time) είναι 1 ns.
στις 12:32:00 π.μ. 0 σχόλια
ΚΥΠΡΟΣ 37 ΧΡΟΝΙΑ ΜΕΤΑ ΤΗΝ ΤΟΥΡΚΙΚΗ ΕΙΣΒΟΛΗ - 20-07-1974
Σήμερα συμπληρώνοντα 37 χρόνια από την τουρκική εισβολή στην Κύπρο και τη συνεχιζόμενη κατοχή μεγάλου τμήματος της Κυπριακής Δημοκρατίας. Ας μην ξεχάσουμε όσους πολέμησαν και όσους χάθηκαν εκεί .
ΑΥΤΟ ΚΙ ΑΝ ΕΙΝΑΙ ΑΝΕΚΔΟΤΟ - Η SIEMENS ΘΑ ΚΑΤΑΘΕΣΕΙ ΑΓΩΓΗ ΚΑΤΑ ΤΟΥ ΕΛΛΗΝΙΚΟΥ ΔΗΜΟΣΙΟΥ
Αντιγράφω αυτούσιο το κείμενο από το Newsit.Καιρό είχα να ακούσω τέτοιο ανέκδοτο.
ΟΑΕΔ - ΠΡΟΚHΡYΞΗ ΕΙΔΙΚΟΤΗΤΩΝ ΓΙΑ ΤΗΝ ΠΡΟΣΛΗΨΗ ΕΚΠΑΙΔΕΥΤΙΚΟΥ ΚΑΙ ΕΙΔΙΚΟΥ ΕΠΙΣΤΗΜΟΝΙΚΟΥ ΠΡΟΣΩΠΙΚΟΥ ΓΙΑ ΤΗΝ Π.Β.Μ. ΛΑΚΚΙΑΣ ΘΕΣ/ΝΙΚΗΣ ΣΧΟΛ. ΕΤΟΥΣ 2011-2012
Ο Οργανισμός Απασχόλησης Εργατικού Δυναμικού (Ο.Α.Ε.Δ.) προκειμένου να καλύψει τις ανάγκες του προγράμματος της Π.Β.Μ . (ΠΡΟΤΥΠΗ ΒΙΟΤΕΧΝΙΚΗ ΜΟΝΑΔΑ) ΛΑΚΚΙΑΣ ΘΕΣΣΑΛΟΝΙΚΗΣ, μονάδα επαγγελματικής κατάρτισης εφήβων με ειδικές εκπαιδευτικές ανάγκες (νοητική ανεπάρκεια και μαθησιακές δυσκολίες ) σε ωρομίσθιο διδακτικό και ειδικό επιστημονικό προσωπικό με σύμβαση εξαρτημένης εργασίας ορισμένου χρόνου (άρθρο 3 παρ. 2 και 3 του Ν. 2336/95 και άρθρο 16 του Ν 2643/98) για το σχολικό έτος 2011 – 2012.
30.000 ΔΕΛΤΙΑ ΘΕΑΜΑΤΟΣ ΘΑ ΧΟΡΗΓΗΣΕΙ ΔΩΡΕΑΝ Ο ΟΡΓΑΝΙΣΜΟΣ ΕΡΓΑΤΙΚΗΣ ΕΣΤΙΑΣ ΓΙΑ ΤΟΥΣ ΔΙΚΑΙΟΥΧΟΥΣ ΤΟΥ Ν. ΑΤΤΙΚΗΣ
Το Διοικητικό Συμβούλιο του Οργανισμού Εργατικής Εστίας αποφάσισε για τη θερινή περίοδο τη δωρεάν χορήγηση 30.000 δελτίων θεάματος δαπάνης 420.000 ευρώ σε δικαιούχους παροχών του νομού Αττικής για την παρακολούθηση παραστάσεων θεάτρου, της Εθνικής Λυρικής Σκηνής και λοιπών καλλιτεχνικών-πολιτιστικών εκδηλώσεων.
Συγκεκριμένα θα διατεθούν 18.000 δελτία θεάματος για την παρακολούθηση θεατρικών παραστάσεων και 12.000 για παραστάσεις της Εθνικής Λυρικής Σκηνής και πολιτιστικών –καλλιτεχνικών εκδηλώσεων.
Το Hotelscombined είναι μια μοναδική μηχανή αναζήτησης ξενοδοχείων για οποιοδήποτε μέρος του κόσμου κι αν ενδιαφέρεσαι να μείνεις. Αυτό που την κάνει μοναδική και σας την προτείνω είναι ότι συγκρίνει τις τιμές που προσφέρουν οι μεγαλύτερες σχετικές με τα ταξίδια ιστοσελίδες του κόσμου και έτσι δεν χρειάζεται πλέον να ψάχνεις ένα ένα όλα τα ταξιδιώτικά sites για να βρεις την καλύτερη δυνατή τιμή για κάθε ξενοδοχείο.
στις 2:57:00 μ.μ. 0 σχόλια
687.000 ΑΤΟΜΑ ΟΙ ΕΓΓΕΓΡΑΜΜΕΝΟΙ ΑΝΕΡΓΟΙ ΤΟ ΜΗΝΑ IOYNIO ΣΥΜΦΩΝΑ ΜΕ ΤΑ ΣΤΟΙΧΕΙΑ ΤΟΥ ΟΑΕΔ
Η σταθεροποίηση του αριθμού των εγγεγραμμένων ανέργων σε σχέση με τον προηγούμενο μήνα και η μείωση των επιδοτούμενων ανέργων κατά –11,06% για δεύτερο συνεχή μήνα είναι τα βασικά χαρακτηριστικά που προκύπτουν κατά τον μήνα Ιούνιο. Παράλληλα, οι αναγγελίες προσλήψεων είναι μειωμένες κατά -13,2% σε σχέση με τον Ιούνιο του 2010, αλλά οι καταγγελίες και λήξεις συμβάσεων μειώθηκαν κατά -14,5% με αποτέλεσμα την αύξηση των καθαρών θέσεων απασχόλησης μισθωτών στον ιδιωτικό τομέα.
ΜΕ ΤΗΝ ΖΕΣΤΗ ΠΟΥ ΕΧΕΙ ΣΗΜΕΡΑ ΕΙΜΑΣΤΕ ΟΛΟΙ ΓΙΑ ΜΠΑΝΑΚΙ ΜΑΝΑΚΙ !!!
ΑΓΡΙΟ ΘΗΛΥΚΟ ΠΑΛΕΥΕΙ ΜΕ ΤΑ ΚΥΜΑΤΑ - ΑΦΟΥ ΔΕΝ ΤΟ ΑΝΤΕΧΕΙΣ ΜΗΝ ΠΙΝΕΙΣ !!
Ένα βίντεο που δεν πρέπει να χάσεις !
ΔΥΝΑΤΟΤΗΤΑ ΚΑΤΑΒΟΛΗΣ ΦΠΑ ΣΕ 3 ΔΟΣΕΙΣ ΑΠΟ 01/07/2011
Το Υπουργείο Οικονομικών εξέδωσε ερμηνευτική εγκύκλιο για την δυνατότητα καταβολής Φ.Π.Α. σε δόσεις (μέχρι τρεις) από 01/07/2011 και εφεξής.
Έτσι ο φόρος που οφείλεται βάσει εμπροθέσμων περιοδικών δηλώσεων οι οποίες υποβάλλονται μετά την 1.07.2011, δύναται να καταβάλλεται σε δόσεις (μέχρι τρεις), η κάθε μία από τις οποίες δεν μπορεί να είναι μικρότερη των 300 ευρώ. Με την υποβολή της εμπρόθεσμης περιοδικής δήλωσης (αρχικής ή τροποποιητικής), καταβάλλεται, ως πρώτη δόση, ποσοστό τουλάχιστον 40% του συνολικά οφειλόμενου φόρου, με την προϋπόθεση ότι το ποσό αυτό είναι τουλάχιστον 300 ευρώ. Το υπολειπόμενο ποσό, προσαυξημένο κατά 2%, καταβάλλεται σε δύο ισόποσες μηνιαίες δόσεις, μέχρι την τελευταία εργάσιμη για τις δημόσιες υπηρεσίες ημέρα του επόμενου και του μεθεπόμενου μήνα που ακολουθούν τη βεβαίωση του φόρου, με την προϋπόθεση ότι η κάθε δόση είναι τουλάχιστον 300 ευρώ, εκτός από την τελευταία δόση η οποία μπορεί να είναι μικρότερη από 300 ευρώ.
Επισημαίνεται ότι η εν λόγω δυνατότητα δεν ισχύει για τις έκτακτες δηλώσεις ΦΠΑ.
Δείτε το πλήρες κείμενο της ΠΟΛ. 1150/14-07-2011 εδώ
Για να μην γράφουμε μόνο τα άσχημα η Waterland μετά από τον θόρυβο που δημιουργήθηκε σχετικά με την περίοπτη θέση που είχε η σημαία των Σκοπίων, σήμερα την υπέστειλε και η θέση της είναι κενή προς το παρόν. Μπράβο για τα γρήγορα αντανακλαστικά της επιχείρησης , η οποία πρέπει να ξέρει και μάλλον το έχει καταλάβει ότι το θέμα των Σκοπίων μας πειράζει και μας στεναχωρεί ακόμη εδώ στην Βόρειο Ελλάδα και δεν έχει να κάνει με εθνικιστικές απόψεις αλλά καθαρά με πίκρα μετά τις τόσες ανθελληνικές ενέργειές τους.
Δεν είχε νόημα να αναρτήσω φωτογραφίες από τον άδειο ιστό της σημαίας , μα μόλις η Waterland αποκαταστήσει το κενό στον ιστό της σημαίας θα επανέλθω με φωτογραφίες και με ένα σύντομο αφιέρωμα για την επιχείρηση η οποία κατά τα άλλα κάνει άψογα την δουλειά της και είναι μια όαση δροσιάς δίπλα στην πόλη της Θεσσαλονίκης.
( Για την ιστορία την θέση στον ιστό την πήρε η σημαία της Κύπρου και δεν έχει αλλάξει μέχρι και σήμερα )
Η ΝΕΑ ΚΛΙΜΑΚΑ ΠΑΡΑΚΡΑΤΗΣΗΣ Φ.Μ.Υ. ΑΠΟ 01-07-2011 ΚΑΙ ΜΕΤΑ
Για την κλίμακα του 2012 δείτε εδώ
Δόθηκε από το Υπουργείο Οικονομικών στην δημοσιότητα η εγκύκλιος για την παρακράτηση φόρου εισοδήματος από μισθούς , ημερομίσθια , συντάξεις και λοιπές παροχές που θα καταβληθούν από 1-7-2011 μέχρι 31-12-2011 με βάση την νέα φορολογική κλίμακα μισθωτών συνταξιούχων , όπως αυτή ψηφίστηκε με το Ν.3986/2011.
στις 11:32:00 π.μ. 0 σχόλια
ΥΠΟΧΡΕΩΤΙΚΑ ΑΠΟ 01-08-2011 Η ΚΑΤΑΒΟΛΗ ΑΣΦΑΛΙΣΤΙΚΩΝ ΕΙΣΦΟΡΏΝ ΙΚΑ ΣΕ ΤΡΑΠΕΖΕΣ Ή ΣΤΑ ΕΛΤΑ
Έχει δοθεί παράταση μέχρι και 30-09-2011 δείτε νεώτερη ανάρτηση εδώ
Σύμφωνα με την εγκύκλιο του ΙΚΑ 45/2011 από 01-08-2011 και μετά όλες οι τρέχουσες ασφαλιστικές εισφορές ΙΚΑ καταβάλλονται υποχρεωτικά μέσω του τραπεζικού συστήματος ή στα ΕΛ.ΤΑ. ( αφορά περιόδους απασχόλησης από Ιούλιο 2011 και εφεξής) .
Διευκρινίζεται ότι ,στις Τράπεζες ή στα ΕΛ.ΤΑ. θα καταβάλλονται αποκλειστικά ποσά που αφορούν τρέχουσες ασφαλιστικές εισφορές και όχι Πρόσθετα Τέλη Πρόστιμα, Προσαυξήσεις κλπ.
Στα πλαίσια αυτής της διαδικασίας, ο εργοδότης θα δίδει στην Τράπεζα της επιλογής του ή στα ΕΛ.ΤΑ. εντολή πληρωμής με συγκεκριμένο το ποσό των εισφορών , την Περίοδο Απασχόλησης, τον Α.Φ.Μ. του και τον Αριθμό Μητρώου Εργοδότη (ΑΜΕ ή ΑΜΟΕ).
Από την παραπάνω διαδικασία εξαιρούνται οι παρακάτω εξής περιπτώσεις :
ΑΥΞΗΣΗ ΤΟΥ ΕΠΙΔΟΜΑΤΟΣ ΑΝΕΡΓΙΑΣ ΚΑΤΑ 7,25 € ΤΟΝ ΜΗΝΑ ΑΠΟ 01.07.2011
Σύμφωνα με σημερινή ανακοίνωση του ΟΑΕΔ αυξάνεται από 01-07-2011 το επίδομα ανεργίας ως αποτέλεσμα της αύξησης των κατώτατων ορίων μισθών και ημερομισθίων, τα οποία καθορίζει η Εθνική Γενική Συλλογική σύμβαση Εργασίας 2010 -2012. Η αύξηση των κατώτατων αμοιβών είναι 1,6%, διαμορφώνοντας το κατώτατο ημερομίσθιο στα 33,57 ευρώ .
Έτσι, από την 1η Ιουλίου, το ημερήσιο επίδομα ανεργίας διαμορφώθηκε στα 18,46 ευρώ (από 18,17 ευρώ) και το μηνιαίο επίδομα στα 461,5 ευρώ (από 454,25 ευρώ). Σημειώνεται ότι σύμφωνα με τη νομοθεσία το επίδομα ανεργίας, φθάνει στο 55% του κατώτατου ημερομισθίου του ανειδίκευτου εργάτη.
Ο ΟΑΕΔ με εγκύκλιο του προς τις υπηρεσίες του γνωστοποίησε την αναπροσαρμογή των επιδομάτων ανεργίας, επισημαίνοντας ότι τα νέα ποσά θα ισχύσουν αναδρομικά από 1η Ιουλίου του 2011.
Ταυτόχρονα, αναπροσαρμόζονται και οι υπόλοιπες παροχές ασφάλισης, που επηρεάζονται από την αναπροσαρμογή του κατώτατου ημερομισθίου του ανειδίκευτου εργάτη και του ημερησίου επιδόματος ανεργίας.
Ειδικότερα, αναπροσαρμόζονται επίσης:
Το ύψος των ειδικών βοηθημάτων προς μεμονωμένους ασφαλισμένους
Τα ειδικά εποχιακά βοηθήματα
Το ύψος της ειδικής παροχής προστασίας της μητρότητας, το οποίο διαμορφώνεται στα 751,39 ευρώ μηνιαίως, αφού το ποσό της εν λόγω παροχής ισούται με το ποσό του κατώτατου μισθού, όπως κάθε φορά καθορίζεται από την ΕΓΣΣΕ.
Αυτό δεν είναι αύξηση είναι η χαρά των τραπεζών . Οι άνεργοι θα αρχίσουν τις καταθέσεις τώρα . Σαν δεν ντρεπόμαστε λίγο !
Ο ΟΓΑ ΨΑΧΝΕΙ ΟΡΚΩΤΟΥΣ ΕΛΕΓΚΤΕΣ ΓΙΑ ΝΑ ΕΛΕΓΞΕΙ ΤΗΝ ΧΡΗΣΗ 2006 ΜΟΝΟ ΜΙΑ ΠΕΝΤΑΕΤΙΑ ΠΕΡΑΣΕ ΑΠΟ ΤΗΝ ΛΗΞΗ ΤΗΣ
Το είδαμε και αυτό ο ΟΓΑ ψάχνει μέσω διαγωνισμού ορκωτούς ελεγκτές για τον έλεγχο της χρήσης 2006. Μάλιστα σήμερα έληγε η προθεσμία για την κατάθεση των προσφορών του πρόχειρου διαγωνισμού για την ανάθεση ελέγχου της οικονομικής διαχείρισης του ΟΓΑ έτους 2006 σε εταιρία ορκωτών ελεγκτών . Κάπως νωρίς δεν σκέφτηκαν να ελέγξουν την χρήση , μόνο 5 χρόνια πέρασαν από την λήξη της . Κάτι τέτοια κάνουν στον ΟΓΑ και χαλάνε την πιάτσα άκου μόνο πέντε χρόνια μετά , αφήστε το να περάσει εικοσαετία τουλάχιστον !!!!!
ΣΤΗΝ WATERLAND ΕΧΟΥΝ ΣΕ ΠΕΡΙΟΠΤΗ ΘΕΣΗ ΤΗΝ ΣΗΜΑΙΑ ΤΩΝ ΣΚΟΠΙΩΝ
Δεν έχει λόγια να πει κανείς όταν βλέπει ότι στην είσοδο της Waterland στην Θεσσαλονίκη έχουν σε περίοπτη θέση την σημαία των Σκοπίων. Έχει αρκετές μέρες που την βλέπω εκεί απλός δεν έτυχε να έχω φωτογραφική μηχανή μαζί μου έτσι ώστε να το δείτε και σεις . Δεν ξέρω με τι κριτήρια έχει αποφασίσει η επιχείρηση την σειρά έπαρσης των σημαιών αλλά αν έχει να κάνει με τον αριθμό επισκεπτών φέτος θα έπρεπε να έχει σε περίοπτη θέση την σημαία της Σερβίας λόγο του ότι με μια πρόχειρη ματιά κανείς θα δει ότι το 70 % περίπου των επισκεπτών είναι Σέρβοι .Τα σχόλια δικά σας .....
Διαβάστε επίσης την ανάρτηση Η WATERLAND ΥΠΕΣΤEIΛΕ ΤΗΝ ΣΗΜΑΙΑ ΤΩΝ ΣΚΟΠΙΩΝ
Πολλοί από εμάς ίσως δεν γνωρίζουν ότι μπορούν να εκδώσουν από τον ηλεκτρονικό υπολογιστή τους απόσπασμα ατομικού λογαριασμού ΙΚΑ. Για να ενεργοποιηθεί η δυνατότητα αυτή πρέπει να γίνουν από τους ενδιαφερόμενους τα παρακάτω απλά βήματα έτσι ώστε να έχουν αν πάσα στιγμή πρόσβαση στον ατομικό λογαριασμό ΙΚΑ είτε για να ελέγξουν την ορθότητα του αριθμού ημερών ασφάλισης και των αποδοχών επί των οποίων έγιναν οι κρατήσεις , είτε για να εκδώσουν απόσπασμα αυτού για να το χρησιμοποιήσουν όπου τους χρειασθεί.
ΤΥΦΛΕΣ ΕΛΠΙΔΕΣ ΓΙΑ ΤΟ ΥΠΟΥΡΓΕΙΟ ΟΙΚΟΝΟΜΙΚΩΝ ΟΙ ΣΤΟΧΟΙ ΤΟΥ Α ΕΞΑΜΗΝΟΥ 2011
Σύμφωνα με ανακοίνωση που έδωσε σήμερα στην δημοσιότητα το Υπουργείο Οικονομικών κανείς από τους στόχους του προϋπολογισμού που αφορούν το Ά εξάμηνο του 2011 δεν κατέστει δυνατόν να επιτευχθεί .
VIDEO ΑΠΟ ΤΗΝ ΕΠΙΘΕΣΗ ΤΩΝ ΧΟΥΛΙΓΚΑΝ ΤΗΣ DINAMO ΣΤΟ ΛΕΩΦΟΡΕΙΟ ΤΩΝ ΟΠΑΔΩΝ ΤΟΥ ΠΑΟΚ